CELEX: 32018D1238
Language: sk
Date: 2018-09-13 00:00:00
Title: Vykonávacie rozhodnutie Rady (SZBP) 2018/1238 z 13. septembra 2018, ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

14.9.2018   
               
               
                  SK
               
               
                  Úradný vestník Európskej únie
               
               
                  L 231/37
               
            
         VYKONÁVACIE ROZHODNUTIE RADY (SZBP) 2018/1238
         z 13. septembra 2018,
         ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 31 ods. 2,
         so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1), a najmä na jeho článok 33 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 27. mája 2016 prijala rozhodnutie (SZBP) 2016/849.
                  
               
                     (2)
                  
                  
                     Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1718 (2006) 8. augusta 2018 zmenil záznam jedného subjektu, na ktorý sa vzťahujú reštriktívne opatrenia.
                  
               
                     (3)
                  
                  
                     Príloha I k rozhodnutiu (SZBP) 2016/849 by sa preto mala zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu (SZBP) 2016/849 sa týmto mení tak, ako sa uvádza v prílohe k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 13. septembra 2018
            
               
                  Za Radu
               
               
                  predsedníčka
               
               J. BOGNER-STRAUSS
            
         
         
            (1)  Ú. v. EÚ L 141, 28.5.2016, s. 79.
      
      
         
            PRÍLOHA
            V prílohe I k rozhodnutiu (SZBP) 2016/849 sa položka 71 v oddiele „B. Subjekty“ nahrádza takto:
            
               
                            
                        
                        
                           Názov
                        
                        
                           Iné používané názvy
                        
                        
                           Miesto
                        
                        
                           Dátum označenia OSN
                        
                        
                           Ďalšie informácie
                        
                     
                           „71.
                        
                        
                           PRO-GAIN GROUP CORPORATION
                        
                        
                            
                        
                        
                            
                        
                        
                           30.3.2018
                        
                        
                           Spoločnosť, ktorú vlastní alebo kontroluje Tsang Yung Yuan a ktorá sa zúčastňuje na protiprávnych transferoch uhlia z KĽDR.“